PRILOGA II

Trenutno stanje glede sodelovanja z EU na področju zavez, sprejetih za izvajanje načel dobrega davčnega upravljanja

1. Preglednost

1.1 Zavezanost izvajanju avtomatične izmenjave informacij, bodisi na podlagi podpisa večstranskega sporazuma med pristojnimi organi bodisi na podlagi dvostranskih sporazumov

Naslednje jurisdikcije so se zavezale, da bodo avtomatično izmenjavo informacij uvedle do leta 2018:

Antigva in Barbuda, Curaçao, Dominika, Grenada, Katar, Marshallovi otoki, Nova Kaledonija, Oman, Palau, Posebno upravno območje Macao ter Tajvan

Naslednja jurisdikcija se je zavezala, da bo avtomatično izmenjavo informacij uvedla do leta 2019:

Turčija

1.2 Članstvo v Svetovnem forumu za transparentnost in izmenjavo podatkov za davčne namene ter zadovoljiva ocena skladnosti

Naslednje jurisdikcije so se zavezale, da bodo postale članice Svetovnega foruma in/ali imele zadovoljivo oceno skladnosti do leta 2018:

Angvila, Curaçao, Marshallovi otoki, Nova Kaledonija, Oman in Palau

Naslednje jurisdikcije so se zavezale, da bodo postale članice Svetovnega foruma in/ali imele zadostno oceno skladnosti do leta 2019:

Fidži, Jordanija, Namibija, Turčija in Vietnam

1.3 Podpis in ratifikacija večstranske konvencije OECD o medsebojni upravni pomoči ali mreža sporazumov, ki zajema vse države članice EU

Naslednje jurisdikcije so se zavezale, da bodo podpisale in ratificirale konvencijo o medsebojni upravni pomoči ali imele mrežo sporazumov, ki zajema vse države članice EU, do leta 2018:

Antigva in Barbuda, Dominika, Katar, Nova Kaledonija, Oman, Palau ter Tajvan

Naslednje jurisdikcije so se zavezale, da bodo podpisale in ratificirale konvencijo o medsebojni upravni pomoči ali imele mrežo sporazumov, ki zajema vse države članice EU, do leta 2019:

Armenija, Bocvana, Bosna in Hercegovina, Črna gora, Esvatini, Fidži, Jamajka, Jordanija, Maldivi, Maroko, Mongolija, Namibija, nekdanja jugoslovanska republika Makedonija, Srbija, Tajska, Vietnam ter Zelenortski otoki

2. Pravična obdavčitev

2.1 Obstoj škodljivih davčnih režimov

Naslednje jurisdikcije so se zavezale, da bodo škodljive režime spremenile ali odpravile do leta 2018:

Andora, Antigva in Barbuda, Aruba, Barbados, Belize, Bocvana, Cookovi otoki, Curaçao, Dominika, Fidži, Grenada, Jordanija, Maldivi, Malezija, Maroko, Mauritius, Otok Labuan, Panama, Posebno upravno območje Hongkong, Posebno upravno območje Macao, Republika Koreja, Saint Kitts in Nevis, Saint Vincent in Grenadine, San Marino, Sejšeli, Sveta Lucija, Švica, Tajska, Tajvan, Tunizija, Turčija, Urugvaj ter Zelenortski otoki

Naslednja jurisdikcija se je zavezala, da bo škodljive režime spremenila ali odpravila v 12 mesecih po dnevu objave v Uradnem listu Evropske unije:

Namibija

2.2 Obstoj davčnih režimov, ki spodbujajo off-shore strukture, katerih namen je pritegovanje dobička, ki ne odseva dejanske gospodarske dejavnosti

Naslednje jurisdikcije so se zavezale, da bodo problematična vprašanja glede gospodarske vsebine odpravile do leta 2018:

Angvila, Bahami, Bahrajn, Bermudi, Britanski Deviški otoki, Guernsey, Kajmanski otoki, Jersey, Marshallovi otoki, Otok Man, Otoki Turks in Caicos, Vanuatu ter Združeni arabski emirati

3. Ukrepi za preprečevanje erozije davčne osnove in preusmerjanja dobička

3.1 Članstvo v vključujočem okviru za preprečevanje erozije davčne osnove in preusmerjanja dobička ali izvajanje tozadevnih minimalnih standardov

Naslednje jurisdikcije so se zavezale, da bodo postale članice vključujočega okvira ali začele izvajati minimalne standarde za preprečevanje erozije davčne osnove in preusmerjanja dobička do leta 2018:

Antigva in Barbuda, Cookovi otoki, Dominika, Ferski otoki, Grenada, Grenlandija, Marshallovi otoki, Nova Kaledonija, Palau, Saint Vincent in Grenadine, Tajvan ter Vanuatu

Naslednje jurisdikcije so se zavezale, da bodo postale članice vključujočega okvira ali začele izvajati minimalne standarde za preprečevanje erozije davčne osnove in preusmerjanja dobička do leta 2019:

Albanija, Armenija, Bosna in Hercegovina, Črna gora, Esvatini, Fidži, Jordanija, Maroko, Namibija ter Zelenortski otoki

Naslednji jurisdikciji sta se zavezali, da bosta postali članici vključujočega okvira ali začeli izvajati minimalne standarde za preprečevanje erozije davčne osnove in preusmerjanja dobička, če in ko bo to postalo relevantno:

Nauru, Niue